Jurkiškės (Vilnius)
Jurkiškės – viensėdis Vilniaus rajono savivaldybėje, 6 km nuo Sudervės. Yra kaimo turizmo sodyba, įsikūrusi buvusiame daktaro Ipolito Jundzilo (Hipolit Jundziłł, 1846–1898) – pirmojo chirurgo Vilniuje, pradėjusio taikyti aseptiką ir antiseptiką – dvare. Sodyboje yra svečių namai, kavinė, tvenkinys. Pietrytinėje kaimo dalyje išlikę senosios kryžkelės kryžiaus pamatai ir XIX–XX amžiaus neveikiančios kapinaitės.